runetrust/blame-folketinget-dk huggingface dataset:
Steen Gade (SF), 2007-02-01:
Jeg lytter ellers meget til, hvad fru Birthe Rønn Hornbech siger, men jeg synes i dag, at det dog er et utrolig dårligt argument, at der ikke er noget nyt.
Man kan sige, at hele Europa diskuterer det her; at der faktisk også er mange nye ting, utrolig mange nye ting, men der er da det nye, som jeg nævnte før over for udenrigsministeren, at et underudvalg i Europa-Parlamentet anbefaler alle lande at lave undersøgelser.
Det var da én ny ting.
Det håber jeg at fru Birthe Rønn Hornbech er enig i.
Det er vel også en ny ting, at senatet i USA har proklameret, at de vil lave en undersøgelse.
Så der er da sket utrolig meget nyt, siden dele af oppositionen lavede det her forslag.
Det må fru Birthe Rønn Hornbech da medgive.
Birthe Rønn Hornbech (V), 2007-02-01:
Jo, men den dag, hr. Morten Østergaard kan dokumentere, at der er en sandsynlighed for, at der er sket overflyvninger over Danmark, vil jeg gerne snakke om det
Men jeg kunne ikke se noget i beslutningsforslaget.
Jeg venter spændt på dokumentationen, når hr. Morten Østergaard kommer herop.
Så lad os få læst op, hvor det er, det står, og hvem det er, der udtaler sig om det.
Morten Østergaard (RV), 2007-02-01:
Nu ved jeg ikke, om pladen er gået i hak for fru Birthe Rønn Hornbech, men det, jeg snakker om her, er en erkendelse af, at der på europæisk niveau er en lang række sager, hvor det ikke bare er sandsynliggjort, men hvor både Europarådet og Europa-Parlamentet har ladet sig overbevise om, at der var et problem; en erkendelse af – det var dog i det mindste rimeligt – at det er foregået og det er konstateret.
Og så kan vi sige, at det jo så er det, vi gerne vil have undersøgt på dansk grund.
Det er måske et urimeligt krav, synes fru Birthe Rønn Hornbech.
Jeg synes, det fTTM050.fm Page 3735 Tuesday, May 29, 2007 1:23 PM mere lyder som en politistat end som et retssamfund, der ikke engang er villig til at undersøge sig selv.
Birthe Rønn Hornbech (V), 2007-02-01:
Den dag, forslagsstillerne bare sandsynliggør, at der skulle være noget som helst om de påstande, som forslagsstillerne kommer med, så lad os snakke om dem.
Morten Østergaard (RV), 2007-02-01:
Jeg må sige, det er en noget betagende oplevelse at lytte til fru Birthe Rønn Hornbech som ordfører i den her sag.
Kunne vi ikke i det mindste bare for at opleve et rimelig anstændigt debatniveau få en erkendelse af, at det her er en sag, som ikke bare har optaget oppositionen i det danske Folketing, men som har optaget EuropaParlamentet og Europarådet, og som har ført til tiltaler i Tyskland og i Italien, undersøgelser i en lang række lande og nogle meget alvorlige påstande, som ikke har noget at gøre med, at vi ønsker en politistat, men som har noget at gøre med, at andre opfører sig, som om det var det.
Det, vi er ude efter, er et retssamfund og gerne et internationalt retssamfund, og det, der er problemet her, er, at også den amerikanske præsident har erkendt, at det har vi ikke.
Og det er det, der bliver undersøgt en lang række steder, hvor der er nogle indicier, der vil være meget rare at få vasket af den danske tavle.
Og der synes jeg i det mindste fru Birthe Rønn Hornbech skulle gøre sig den ulejlighed at erkende, at der i den grad har været noget at komme efter i den her sag.
Birthe Rønn Hornbech (V), 2007-02-01:
Den dag, hr. Rune Lund kan sandsynliggøre, at der er nogle realiteter i hr. Rune Lunds politiske udsagn, så lad os snakke om det.
Rune Lund (EL), 2007-02-01:
Det, som sker her, er, at der hele tiden kommer nye ting frem i den her sag, og det er også derfor, det virker så mærkeligt, at regeringen hele tiden er så bagstræberisk.
Jeg kan huske, da vi havde de første debatter hernede i Folketingssalen.
Da blev vi latterliggjort.
Ha ha ha; fly; og det var løse presseforlydender; og det var avisrygter; og det var der ikke noget som helst på; og der var ikke fugls føde på den sag.
Og efterhånden som der er kommet flere og flere oplysninger frem de sidste 2 år, er det blevet mere og mere presserende netop at få en undersøgelse af CIA-flyenes aktiviteter i dansk luftrum.
Vi har ikke nogen rygende pistol i Danmark, men vi har faktisk nogle næsten rygende pistoler i forhold til fly, som vi kan se må have passeret dansk, færøsk og grønlandsk luftrum, hvis de skulle have transporteret fanger fra Afghanistan til Guantánamo.
Det er da den slags ting, som efter min mening gør, at man bør undersøge det her nærmere.
Hvorfor er det ikke fru Birthe Rønn Hornbechs mening?
Birthe Rønn Hornbech (V), 2007-02-01:
Nu er der jo stillet så mange spørgsmål, så allerede af den grund er der ikke tid til at svare.
Jeg vil sige, at det eneste nye i den sag var, at den erstatning skulle have været udbetalt i danske kroner.
Det var jeg ikke klar over.
Steen Gade (SF), 2007-02-01:
Nu var det Europa-Parlamentet og et underudvalg, som også udenrigsministeren påpegede, og vi får jo at se, om det også bliver en flertalsindstilling fra Europa-Parlamentet.
Men det er jo en illustration af, at der er sket noget nyt.
For da vi lavede forslaget, havde vi Europarådets anbefalinger.
Så er det kørt videre i Europa-Parlamentet, og det er jo interessant nyt, at man faktisk anbefaler undersøgelser.
Men det er jo også nyt, at den amerikanske kongres vil lave en undersøgelse.
Så vil jeg sige som opfølgningsspørgsmål til fru Birthe Rønn Hornbech: Hvis nu der i den amerikanske kongresundersøgelse kommer noget frem – og når de går til den i USA, så er de jo åbne på en helt anden måde, end vi er vant til i det her land; der får vi jo tingene på bordet, hvis de virkelig går til den – skal vi så have undersøgelsen?
Rune Lund (EL), 2007-02-01:
Det her beslutningsforslag er jo fremsat på baggrund af den vedtagelse, der var i Europarådet i juni sidste år.
Det har så taget lang tid at få det på dagsordenen.
Men siden da er der faktisk kommet flere nye ting frem, som gør det her forslag aktuelt.
Vi kan tage de seneste.
Ikke i den her weekend, men i den forrige indrømmede den canadiske regering jo, at det her var foregået, og at CafTTM050.fm Page 3734 Tuesday, May 29, 2007 1:23 PM nada havde spillet med, og at man derfor har udbetalt 50 mio. danske kroner i erstatning til en canadier.
Det er da nogle meget gode eksempler på, hvorfor det er nødvendigt at lave en undersøgelse, og jeg kan ikke se, hvordan det at lave en undersøgelse af de her flys aktiviteter i Danmark, Færøerne og Grønland kan være udtryk for, at man vil indføre en politistat.
Jeg må sige, at jeg mere synes, det er et udtryk for, at der er retssikkerhed.
Men måske kan fru Birthe Rønn Hornbech uddybe lidt, hvad hun præcis mener med, at det her er udtryk for ønske om en politistat.
Lene Espersen (KF), 2007-02-01:
Jeg er lidt skuffet, for jeg havde sådan set forventet, at en nordjyde i hvert fald havde forstået, hvad jeg allerede har sagt.
Da der ikke er nogen danske myndigheder, der sidder inde med nogen oplysninger, og man derfor alene må støtte sig på oplysninger, der måtte komme fra andre steder i verden, så er mit svar, som det også har været til hr. Steen Gade, at der er lov om undersøgelseskommissioner altså en utrolig dårlig måde at forsøge at få tingene undersøgt på.
Derfor må jeg afvise, at det er et rigtigt instrument at bruge.
Bjarne Laustsen (S), 2007-02-01:
Det er jo det, ministeren og regeringen altid siger.
Der er aldrig nogen sinde noget at komme efter.
Og det er der ikke, pr. definition, fordi de har 90 mandater, så der er ikke noget at komme efter, uanset hvordan.
Det er det, der er interessant.
Lene Espersen (KF), 2007-02-01:
Jeg synes lige, vi skal lade hr. Bjarne Laustsens bemærkninger her til sidst hænge lidt i luften.
Der er ikke noget at komme efter.
Ja, det er jo lige præcis det, der er regeringens pointe.
Bjarne Laustsen (S), 2007-02-01:
Det, der er problemet her, er jo, som udenrigsministeren indrømmer, at hvis det er sket, så tager vi meget afstand fra tortur, de der fængslinger, tilbageholdelser osv., der er foregået i de eksempler, som vi kender til.
Det, jeg gerne vil spørge om, er, om ministeren mener, at det her forslag kommer lidt for tidligt.
I dag er der ikke noget at komme efter, men hvis der viser sig at være noget, vil ministeren så have en anden indstilling til det?
Lene Espersen (KF), 2007-02-01:
Jeg vil sige til hr. Høgni Hoydal, at jeg er stærkt opmuntret efter debatten her i eftermiddag.
Hvis man skal tage det som udtryk for, at samtlige partier, der står bag det her beslutningsforslag, nu helhjertet går ind for et stærkere europæisk samarbejde på tværs af grænserne om bekæmpelse af kriminalitet, så ser det virkelig lyst ud, når jeg skal i Europaudvalget med nye forslag om ganske kort tid.
Mit svar til hr. Høgni Hoydal er: Der er allerede i dag hjemmel til, at dansk politi med retsplejeloven i hånden kan gå ind og undersøge, hvis der er mistanke om, at der er blevet begået et strafbart forhold, og sådan må det være i et land, hvor man sætter retssikkerheden højt.
Derfor undrer det mig også utrolig meget, at der er partier her i Folketinget, der ellers ikke forspilder en chance til at problematisere det, at politiet på et mistankegrundlag kan gå ind og bruge retsplejeloven til at ransage og beslaglægge, som lige pludselig i dag nærmest ikke synes, at politiet benytter den mulighed nok.
Men jeg vil glæde mig til de store debatter, der skal være om ændring af retsplejeloven fremover, for at se, om det kun er i den her ene sag, at Folketingets partier er så enige om at udvide politiets beføjelser, eller om det er noget, fTTM050.fm Page 3733
Tuesday, May 29, 2007 1:23 PM man generelt mener i forhold til kriminalitetsbekæmpelse
Høgni Hoydal (T), 2007-02-01:
Jeg skal ikke begive mig ind på en juridisk vurdering, det hører ikke til mine beføjelser, men med hensyn til de mistanker, hvor man sætter undersøgelser og overvågninger i gang og bruger alle de redskaber, som justitsministeren har været en varm fortaler for at indføre på landjorden over for mistænkelige personer, har ministeren da ikke overvejet, om man kunne bruge nogle af de redskaber til at undersøge de ting, der angiveligt foregår i luftrummet?
Lene Espersen (KF), 2007-02-01:
Jeg ved ikke, om det er akustikken, der fejler noget i dag her i Folketingssalen.
Mig bekendt har jeg ikke nævnt noget om landjorden.
Jeg ved ikke, hvad det er for noget vrøvl, hr. Høgni Hoydal lige pludselig blander ind i debatten.
Jeg har allerede svaret på, at hvis tysk politi fortæller, at der er et fly på vej til Danmark med narko, så skrider dansk politi ind.
Et fly befinder sig, så vidt jeg ved, også i luftrummet i en periode, hvis ikke det er en vandflyver, der ikke kan lette.
Derfor vil jeg sige til hr. Høgni Hoydal, at det afgørende for, at politiet kan skride ind, er, at der er mistanke om, at der er begået et strafbart forhold.
Sådan er retsplejeloven.
Høgni Hoydal (T), 2007-02-01:
Men jeg vil spørge ministeren, om hun ikke selv finder det noget modsigende i forhold til, hvad hun svarede hr. Rune Lund for et øjeblik siden, at den danske regering erklærer sig ude af stand til at have nogen redskaber eller nogen vilje til at undersøge mulige lovbrud i luftrummet, mens hun samtidig er tilhænger af, at man kan undersøge en persons færden næsten fra a til z på landjorden, hvis man har mistanke om noget.
Kan ministeren ikke se nogen modsætning i, at på landjorden kan man undersøge alt, hvis der er specielle personer med et vist udseende, men når det er oppe i luften, så kan man ikke gøre noget som helst?
Birthe Rønn Hornbech (V), 2007-02-01:
Jeg skal på Venstres vegne meddele, at vi ikke kan stemme for dette forslag, som jo er fremsat af det, man her i Folketinget kan præstere som alternativ til den siddende regering.
Jeg har nu med spænding siddet og lyttet til dette alternativ til vores regering.
Var der noget nyt?
Går man ind på Folketingets hjemmeside og søger på stikord til emnet her, vil der jo være, jeg ved ikke, om det er flere hundrede træffere, men jeg er lige ved at tro det, og derfor sidder man jo og lytter: Er der noget nyt?
Har oppositionen noget i ærmet?
Og man bliver jo sørgelig skuffet.
Man ønsker en politistat, og skal man virkelig nå sit mål, skal man bruge masser af milliarder på militære udgifter, og mistankekrav er der ikke noget der hedder lige i disse sager.
Det er jo i sig selv rystende, men dertil vil jeg altså føje den dybe skuffelse over, at der intet nyt er kommet frem, som ikke er sagt i tidligere svar her i Folketingssalen og også nævnt skriftligt.
Vi kan i Venstre helt henholde os til den afvisning, som også de tre ministre har givet i dag.
Morten Østergaard (RV), 2007-02-01:
Det, der jo så er pinligt, er, at regeringen fra starten fuldstændig har afvist det og henvist til de diplomatiske forsikringer fra USA.
Efterfølgende har det så vist sig, at det rent faktisk har fundet sted, og den amerikanske præsident har udtrykt sig meget klart og sagt: Jo, jo, den slags aktiviteter har vi søreme haft.
Det er selvfølgelig lidt pinligt, kan man sige, at forsvare nogen, der ikke engang gider at forsvare sig selv.
Men det er så, hvad det er.
Jeg vil godt vende tilbage til det omkring politisamarbejdet, som vi støtter varmt i Det Radikale Venstre, og spørge justitsministeren, om det ikke giver anledning til, når den danske udenrigsminister i dag har sagt, at man ikke kan udelukke, at de aktiviteter er foregået i Danmark, at tage det op i kredsen, når vi ved, det er foregået visse steder i Europa og vi ikke kan udelukke, at det er foregået i Danmark.
Giver det så ikke anledning til, at justitsministeren tager det med i kredsen af justitsministre i EU og diskuterer, om det fornødne beredskab er til stede?
For det er i hvert fald helt klart det, som Europarådets generalsekretær og Europa-Parlamentet har sagt, nemlig at det mener de ikke det er.
Er det ikke et tilsagn, ministeren kunne give i dag?
fTTM050.fm Page 3732 Tuesday, May 29, 2007 1:23 PM
Birthe Rønn Hornbech (V), 2007-02-01:
Jeg synes, vi først skal se, hvad der kommer frem.
Så kan vi tale om det.
Men jeg vil godt sige til hr. Steen Gade: Det er nu altså sådan efter danske retsprincipper og da heldigvis de fleste steder i den vestlige verden, at når man rejser anklage – og det er det, forslagsstillerne gør – så skal man bevise.
Så meget vil jeg ikke forlange, når det er politik, men bare en smule sandsynliggørelse synes jeg havde været anstændigt.
Nu er jeg ikke så imperialistisk som hr. Bjarne Laustsen.
Men jeg vil gerne lige spørge: Hvor er det helt præcist, der står noget om det, der er under vores jurisdiktion?
Hvor er det, der står noget om Danmark?
Søren Espersen (DF), 2007-02-01:
Det er skønt, at hr. Bjarne Laustsen lige kom til at snakke om Irak igen.
Det var faktisk ikke det, jeg spurgte om, men lad os da bare også få det med.
Det, jeg egentlig så måske kunne gå lidt videre med og spørge om, var det her beslutningsforslag, hvor man så har gjort hr. Rune Lund til ordfører for beslutningsforslagsstillerne.
I hvor høj grad har Socialdemokratiet været inde at præge det?
Kunne man forestille sig, at det bare ligesom lå som sådan et dokument, de skrev under på, eller har de sådan virkelig været fTTM050.fm Page 3740
Tuesday, May 29, 2007 1:23 PM
Hvor er Socialdemokratiets signatur på det her?
Bjarne Laustsen (S), 2007-02-01:
Jeg er helt sikker på, at også dem fra Himmerland vil synes, at det her er ganske godt.
Jeg færdes jo utrolig meget rundtomkring i det danske land, og jeg hører ikke andet, end at det var et fejlskud, at regeringen gik med i Irakkrigen med Dansk Folkepartis støtte og har holdt fast i det.
Det er, fordi det handler om en bestemt befolkningsgruppe, en bestemt religion osv., at man ønsker at gå ind i de her sager med den styrke, som nu Dansk Folkeparti har leveret til det her.
Det synes jeg ikke er særligt klogt.
Jeg synes heller ikke, det klæder Dansk Folkeparti, at de har raget regeringen ud i sådan en fadæse som det her.
Det er Dansk Folkepartis problem, det skal de nok klare med deres vælgere.
Jeg er helt sikker på, at statsministeren vil være så klog, at han får de danske soldater trukket hjem, inden han skal stå face to face med vælgerne derude igen, for det er en tabersag.
Det her er en sag, som folk kan forstå.
Hvis der er foregået noget ulovligt, tager vi afstand fra det, som udenrigsministeren siger.
Det gør vi også i Socialdemokratiet.
Det synes jeg også at Dansk Folkeparti skulle erkende.
Søren Espersen (DF), 2007-02-01:
Jeg vil gerne spørge ordføreren netop lidt i forlængelse af mit indlæg, hvordan han regner med at Socialdemokratiets egne vælgere, altså dem ude i landet, sådan fornuftige, jordbundne, dygtige og hæderlige socialdemokrater, som der heldigvis er nogle stykker af, mon har det med den her fuldstændig enhedslistestyrede hetz imod USA og imod NATO.
Tror hr. Bjarne Laustsen, at det falder i god jord derude, eller hvordan har han med det?
Bjarne Laustsen (S), 2007-02-01:
Jeg synes altid, det er interessant, hvis man prøver at dreje debatten et andet sted hen.
Jeg vil godt sige generelt, at der kan findes hundredvis af eksempler på, at folk, der ikke var medlem et bestemt sted, har en eller anden holdning til ting, hvor de netop ikke havde afgørende indflydelse, og det havde hverken hr. Henrik Sass Larsen eller jeg på det tidspunkt.
Jeg tror heller ikke, nogen andre, der er i den her sal, havde det på det tidspunkt med hensyn til fodnotepolitikken.
Det har man da også gjort efterfølgende efter anden verdenskrig.
Der er da mange, der har kloget sig på, hvad Danmark skulle have gjort på det tidspunkt.
Det tager jeg ikke så højtideligt.
Pia Christmas-Møller (KF), 2007-02-01:
Jeg går ud fra, at hr. Laustsen har læst det beslutningsforslag, han selv er medforslagsstiller til, og det refererer alene til Europarådets opfordring til, at der foretages undersøgelser i de lande, hvor der er rejst alvorlig mistanke, og Danmark hører ikke til den kreds af lande.
Punkt 1.
Punkt 2: Jeg vil gerne have svar på mit spørgsmål.
Mener hr. Bjarne Laustsen, at den politiske ordfører, Hr. Henrik Sass Larsen, tegner Socialdemokratiets holdning til 1980'ernes fodnotepolitik, når han lægger massiv afstand til den, og kan vi få en garanti for, at Socialdemokratiet ikke fremover vil gentage den meget, meget mådeholdne succes, der var med at lave alternative flertal med Enhedslistens og SF's repræsentanter?
Vil hr. Bjarne Laustsen give os den form for garanti?
Bjarne Laustsen (S), 2007-02-01:
Jeg vil gerne sige, at vi diskuterer det her forslag i dag om, hvorvidt vi skal nedsætte en undersøgelseskommission for at kigge på nogle påstande, som har været fremsat.
Vi ved, at både Europarådet og Europa-Parlamentets underudvalg har kigget på det her.
Nogle lande har allerede taget affære og kigger på de her ting.
fTTM050.fm Page 3739 Tuesday, May 29, 2007 1:23 PM
Vi kender fra dagspressen også eksempler på folk, der uberettiget har været holdt tilbage, til uberettiget fængsling, tortur osv.
Det er nok for os til at sige, at vi gerne vil have den her sag undersøgt.
Og hvis ikke der er noget at komme efter, så er der jo ikke noget at komme efter, og så er det det, der kommer til at stå i rapporten.
Hvad er problemet så?
Pia Christmas-Møller (KF), 2007-02-01:
Jeg har ligesom andre hæftet mig meget ved, at Socialdemokratiet har ladet sig spænde for Enhedslistens vogn ført af tidligere DKP'ere og lignende, som jo tidligere har vildledt Socialdemokraterne, oven i købet i en grad, så fremtrædende socialdemokrater har måttet lægge massiv afstand til egen fortid.
Jeg vil godt høre, om politisk ordfører for Socialdemokratiet, hr. Henrik Sass Larsen, tegner Socialdemokratiet, når han til Jyllands-Posten den 20. november 2004 siger: »Det eneste, jeg kan forstå af mine standpunkter fra dengang, er angsten for krig.
Alt andet var hamrende naivt, og jeg skammer mig.«
Sagt om fodnotepolitikken i 1980'erne, hvor han var fredsaktivist i DSU.
Bjarne Laustsen (S), 2007-02-01:
Jeg kan i hvert fald konstatere, at der er kommet et nyt kærestepar i dansk politik, nemlig hr. Søren Espersen og fru Birthe Rønn Hornbech, men det må vi se at få klaret en anden gang.
Jeg ønsker tillykke.
At man har mange tabersager – Irakkrigen osv. – synes jeg ikke skal bruges til at skyde det her forslag ned.
Vi synes, at der er klare beviser for, at der har fundet lyssky CIA-flyvninger sted i Europa, og Socialdemokraterne ønsker med vores støtte til forslaget at få sikret fuld åbenhed omkring Danmarks rolle i forbindelse med disse flyvninger.
Europarådets Parlamentariske Forsamling vedtog den 27. juni 2006 en resolution om CIAfly og hemmelige fængslinger.
Resolutionen slog ligeledes fast, at CIA-fly har opereret på europæisk territorium og bortført personer.
Desuden ved vi også, at et underudvalg under Europa-Parlamentet den 23. januar 2007 kom med en rapport, hvori det fastslås, at der i forbindelse med CIAflyvninger mindst 1.245 gange, som jeg har nævnt tidligere, har været anvendt europæisk luftrum.
I rapporten bliver Danmark kritiseret for ikke at have stillet en repræsentant fra den danske regering til et møde i udvalget.
Det er dybt kritisabelt, at den danske regering ikke aktivt har medvirket til at få kortlagt disse lyssky CIA-flyvninger.
Der er derfor grund til at afdække, hvilke aktiviteter der har fundet sted på dansk og grønlandsk og færøsk territorium samt regeringens kendskab hertil.
Indtil videre har regeringen benægtet enhver undersøgelse af de mange CIA-flyvninger, men de svar, vi hidtil har modtaget, har langtfra været overbevisende.
Det er bekymrende og skuffende, at regeringen ikke vil spille med åbne kort i denne sag.
Afslutningsvis vil jeg gerne slå fast, som jeg også har været inde på tidligere, at terrorbekæmpelse for Socialdemokratiet har højeste prioritet, og derfor har vi også aktivt støttet både den første og anden terrorpakke, men kampen må ske med lovlige metoder, ellers er vi ikke tro mod de værdier, som vi selv kæmper for.
I den rapport, det underudvalg i Europa-Parlamentet arbejdede med, tror jeg, det var konstateret, at der 1.245 gange var anvendt europæisk luftrum til de her flyvninger.
Er fru Birthe Rønn Hornbech enig i det?
Så vil jeg gerne spørge yderligere, fordi det her forslag om en undersøgelse åbenbart kommer for tidligt, for der er ikke nogen andre lande, der endnu er kommet frem til et resultat ud over de eksempler, vi kender: Hvad er værst for Venstres ordfører?
Er det, at der bliver nedsat en kommission, hvor man finder noget – at der alligevel var noget at komme efter – eller at der bliver nedsat en kommission, og at der ikke er noget at komme efter?
Hvad er værst?
Birthe Rønn Hornbech (V), 2007-02-01:
Hvis hr. Høgni Hoydal kan henvise til, der er nogen som helst statsledere, som siger, at deres land har foretaget ulovlige fangetransporter hen over Danmark, så er jeg sikker på, at vi reagerer på det.
Men det er jo præcis det, der ikke er tale om.
Og når man bliver ved med at tale om det ene og det andet organ i Europa, om den amerikanske præsident, så går man jo hele tiden uden om det, det handler om, nemlig Danmark.
Og det kan jeg godt forstå, for man kan ikke finde nogen steder, at det vedrører Danmark.
Men selvfølgelig vedrører det Danmark på den måde, at vi under alle omstændigheder er imod krænkelse af rettigheder, vi er imod tortur, vi er imod dødsstraf.
Det ved alle, og det er jo også sagt ustandselig i alle mulige internationale fora.
Og når det drejer sig om USA, har udenrigsministeren og statsministeren hundrede sytten gange givet udtryk for, hvad vores politik er.
Men jeg er altså ikke med til bare at rejse mistanke, fordi det er politisk bekvemt for et mindretal her i Folketingssalen.
fTTM050.fm Page 3737
Tuesday, May 29, 2007 1:23 PM
Høgni Hoydal (T), 2007-02-01:
Jeg har på ingen måde påtaget mig nogen rolle som anklager.
Det, vi henviser til i beslutningsforslaget, er oplysninger, der er kommet frem, ofte først med en afvisning fra regeringens side.
Så kommer der nye oplysninger frem, og selv den amerikanske præsident har jo indrømmet, at der foregår ulovlig fangetransport.
Jeg vil spørge fru Birthe Rønn Hornbech, om hun ville have samme holdning, hvis hun fik at vide, at f.eks. Libyens eller Nordkoreas statsledere indrømmede, at der foregik ulovlige fangetransporter i nærheden af Danmark.
Ville hun så have samme holdning til, at det her var noget meget vigtigt at afvise, eller ville hun også synes, det var rigtigt at undersøge det?